
РЕПУБЛИКА СРБИЈА
СКУПШТИНА ОПШТИНЕ ЛАПОВО
Општинска изборна комисија 
Број: 004687012 2026 08233 001 000 013 005
Датум: 25. октобар 2026 године
Л А П О В О
Његошева број 18

З А П И С Н И К
Са 13. седнице Општинске изборне комисије општине Лапово, одржане дана 25. октобра 2026. године,  са почетком у 6.00 часова у сали СО Лапово, ул. Његошева број 18, у Лапову

Седници присуствују: 
[bookmark: _Hlk243845664]- председник ОИК Марко Миличић и заменица председника Милица Станковић,
[bookmark: _Hlk150870093]	- чланови ОИК у сталном и проширеном саставу: Срђан Голубовић, Марко Рајић, Иван Гајић, Бојана Станковић, Божидар Кандић, Гордана Перић, Анђела Минић, Данијела Перић, Ненад Миладиновић, Ратомир Којанић, Спасена Златковић, Дејан Стајковић, Тања Хршум, Гордана Стефановић, Јелена Милошевић, Драгана Јовичић и Марко Солунац, и заменици чланова ОИК Лапово: Магдалена Добросављевић, Живорад Поповић, Божидар Петровић, Јовица Крстић, Милован Голубовић, Марија Бојковић, Миливоје Стојановић, Милош Миличић, Александар Којанић, Драгана Бугарчић, Драгана Ристић, Анђела Достанић, Софија Рајчић и Ана Вељковић;
	и секретарка Сузана Јанићијевић и заменик секретара Владимир Михајловић.
Записник је водила Сузана Јанићијевић.
	Председник ОИК Марко Миличић је отворио седницу Комисије и, с обзиром на то да  није било примедби на записник са 12. седнице, исти ставио на гласање.
Општинска изборна комисија је једногласно усвојила записник са 12. седнице.
По усвајању записника са претходне седнице, председник ОИК Марко Миличић је предложио дневни ред као у позиву за седницу.
	
ЗА  - 18               ПРОТИВ   /           УЗДРЖАНИ    /

Општинска изборна комисија је једногласно усвојила следећи

Д Н Е В Н И   Р Е Д

1. Обилазак бирачких места
2. Примопредаја материјала између бирачких одбора и ОИК после гласања

1. ТАЧКА
Обилазак бирачких места

Сва бирачка места на територији општине Лапово су отворена на време, у 7 часова. ОИК Лапово је на званичној веб презентацији РИК-а објавила информацију о укупном броју бирача који су се до дана гласања пријавили за гласање ван бирачког места, и то је укупно 24 бирача. На дан одржавања избора, до 11 часова изборној комисији пријавило се укупно 76 бирача за гласање ван бирачких места.
Чланови ОИК су током изборног дана пратили спровођење избора и повремено обилазили бирачка места.
[bookmark: _Hlk244090205]Током праћења спровођења избора, од стране бирачких одбора на бирачким местима број 3, 4, 7 и 8 комисија је обавештена да приликом отварања коверти са гласачким листићима, чланови наведених бирачких одбора непосредним пребројавањем утврдили су да се у појединим ковертама налази већи број гласачких листића од 100, колико се, у складу са начином паковања и упутствима Републичке изборне комисије, претпостављало да се налази у свакој коверти.

На бирачким местима број 4, 7 и 8 бирачки одбори су утврдили да у једној коверти се налази по један гласачки листић више, док је на бирачком месту број 3 утврђено да у две коверте постоји по један гласачки листић више.
Бирачки одбори су током изборног дана поступали у складу са упутствима Републичке изборне комисије, тако што нису истовремено отварали све коверте са гласачким листићима, већ су их отварали сукцесивно, према потреби, односно тек након што би потрошили гласачке листиће из претходно отворене коверте.
Након што су бирачки одбори обавестили Изборну комисију општине Лапово о уоченом одступању, чланови Комисије су их упутили да наставе са спровођењем гласања, уз поштовање упутстава Републичке изборне комисије у погледу начина коришћења и отварања коверти са гласачким листићима.
Приликом отварања наредних коверти, када се за тим указала потреба, односно након што су потрошени гласачки листићи из претходно отворене коверте, чланови бирачких одбора непосредним пребројавањем утврдили су да се у њима налази по 100 гласачких листића.
Имајући у виду да гласачки листићи приликом примопредаје изборног материјала пре гласања нису појединачно пребројавани, већ је њихов број утврђиван према начину паковања и упутствима РИК-а, као и да су током изборног дана чланови бирачких одбора непосредним пребројавањем утврдили вишак гласачких листића у појединим ковертама, наведене чињенице указују на то да је бирачким одборима приликом примопредаје изборног материјала пре гласања предат већи број гласачких листића од броја евидентираног у записницима о примопредаји изборног материјала пре гласања.
У циљу потпуног и правилног утврђивања чињеничног стања, наведене околности потребно је ценити у вези са записницима о примопредаји изборног материјала, извештајима и изјашњењима чланова бирачких одбора, као и са подацима о броју неупотребљених гласачких листића и броју гласачких листића пронађених у гласачким кутијама на наведеним бирачким местима.

У вези са наведеним, Општинска изборна комисија општине Лапово је сачинила следећу 

СЛУЖБЕНУ БЕЛЕШКУ

	Изборна комисија општине Лапово је, приликом праћења спровођења избора за народне посланике Народне скупштине Републике Србије, одржаних 25. октобра 2026. године, од стране бирачких одбора на бирачким местима број 3, 4, 7 и 8 обавештена о околностима у вези са бројем гласачких листића у ковертама у којима су листићи били упаковани.

	Наиме, приликом отварања коверти са гласачким листићима, чланови наведених бирачких одбора непосредним пребројавањем утврдили су да се у појединим ковертама налази већи број гласачких листића од 100, колико се, у складу са начином паковања и упутствима Републичке изборне комисије, претпостављало да се налази у свакој коверти.

	На бирачким местима број 4, 7 и 8 у једној коверти утврђен је по један гласачки листић више, док је на бирачком месту број 3 утврђено да у две коверте постоји по један гласачки листић више.

	Приликом примопредаје изборног материјала између Изборне комисије општине Лапово и бирачких одбора пре гласања, гласачки листићи упаковани у коверте од по 100 листића нису појединачно пребројавани, већ је њихов број утврђиван према начину паковања, у складу са упутствима Републичке изборне комисије за поступање са изборним материјалом.

	Бирачки одбори су током изборног дана поступали у складу са наведеним упутствима, тако што нису истовремено отварали све коверте са гласачким листићима, већ су их отварали сукцесивно, према потреби, односно тек након што би потрошили гласачке листиће из претходно отворене коверте.

	Након што су бирачки одбори обавестили Изборну комисију општине Лапово о уоченом одступању, чланови Комисије су их упутили да наставе са спровођењем гласања, уз поштовање упутстава Републичке изборне комисије у погледу начина коришћења и отварања коверти са гласачким листићима.

	Приликом отварања наредних коверти, када се за тим указала потреба, односно након што су потрошени гласачки листићи из претходно отворене коверте, чланови бирачких одбора непосредним пребројавањем утврдили су да се у њима налази по 100 гласачких листића.

	У циљу потпуног и правилног утврђивања чињеничног стања, наведене околности потребно је ценити у вези са записницима о примопредаји изборног материјала, извештајима и изјашњењима чланова бирачких одбора, као и са подацима о броју неупотребљених гласачких листића и броју гласачких листића пронађених у гласачким кутијама на наведеним бирачким местима.

	Чланом 116. став 1. тачка 4) Закона о избору народних посланика прописано је да локална изборна комисија по службеној дужности доноси решење којим поништава гласање на бирачком месту ако утврди да је збир броја неупотребљених гласачких листића и броја гласачких листића у гласачкој кутији већи од броја гласачких листића које је примио бирачки одбор.

	Имајући у виду да гласачки листићи приликом примопредаје изборног материјала између ОИК и бирачких одбора пре гласања нису појединачно пребројавани, већ је њихов број утврђиван према начину прописаном начину паковања и упутствима Републичке изборне комисије, као и да су током изборног дана чланови бирачких одбора непосредним пребројавањем утврдили вишак гласачких листића у појединим ковертама, наведене чињенице указују на то да је бирачким одборима приликом примопредаје изборног материјала предат већи број гласачких листића од броја евидентираног у записницима о примопредаји изборног материјала пре гласања.

	Ове околности су од значаја за утврђивање стварног броја гласачких листића које су бирачки одбори примили, а самим тим и за правилну примену члана 116. став 1. тачка 4) Закона о избору народних посланика.

	Ова службена белешка сачињена је ради документовања наведених чињеница и околности и чини саставни део документације Изборне комисије општине Лапово у вези са спровођењем избора за народне посланике Народне скупштине Републике Србије, одржаних 25. октобра 2026. године.



2. ТАЧКА
Примопредаја материјала између бирачких одбора и ОИК после гласања

	Сва бирачка места на територији општине Лапово су затворена на време, у 20 часова.
Током примопредаје изборног материјала између бирачких одбора и ОИК после гласања, овлашћена лица испред Републичког Завода за статистику су вршила послове статистичке обраде података утврђене Упутством за статистичку обраду података РИК-а. Током провере, утврђено је да у Записнику о раду бирачког одбора на бирачком месту број 6 није уписан број неупотребљених гласачких листића и број бирача који су гласали уз помоћ другог лица (помагача). С тим у вези, Општинска изборна комисија доноси следеће 

Р Е Ш Е Њ Е
О ИСПРАВЉАЊУ ЗАПИСНИКА О РАДУ БИРАЧКОГ ОДБОРА НА СПРОВОЂЕЊУ ГЛАСАЊА ЗА ИЗБОР НАРОДНИХ ПОСЛАНИКА 
НА БИРАЧКОМ МЕСТУ БРОЈ 6 У ОПШТИНИ ЛАПОВО
	1. ИСПРАВЉА СЕ Записник о раду бирачког одбора на спровођењу гласања за избор народних посланика на бирачком месту број 6 СРЕДЊА ШКОЛА ЛАПОВО  Учионица II/1, 	Лапово, ул. Светозара Марковића, бр.43 у општини Лапово, тако што се у тачки 12. Записника  уписује број 177 и у тачки 13. уписује број 0, у складу с чим су резултати гласања спроведеног 25. октобра 2026. године на наведеном бирачком месту следећи:
	4.
	БРОЈ БИРАЧА УПИСАНИХ У ИЗВОД ИЗ БИРАЧКОГ СПИСКА:
(укључујући и евентуални списак накнадних промена у бирачком списку, као и евентуалан посебан бирачки списак за бираче у Војсци Србије ако гласају на бирачком месту)
	559

	11.1.
	БРОЈ БИРАЧА КОЈИ СУ ИЗАШЛИ НА ИЗБОРЕ:
(бирачи који су се потписали у изводу из бирачког списка, евентуалном списку накнадних промена у бирачком списку и евентуалном посебном изводу из бирачког списка и напомене о бирачима који су гласали ван бирачког места у изводу из бирачког списка, евентуалном списку накнадних промена у бирачком списку и евентуалном посебном изводу из бирачког списка)
	382

	11.2.
	БРОЈ ГЛАСАЧКИХ ЛИСТИЋА У ГЛАСАЧКОЈ КУТИЈИ:
	382

	11.3.
	БРОЈ НЕВАЖЕЋИХ ГЛАСАЧКИХ ЛИСТИЋА:
	7

	11.4.
	БРОЈ ВАЖЕЋИХ ГЛАСАЧКИХ ЛИСТИЋА:
	375

	11.5.
	БРОЈ ГЛАСОВА КОЈИ ЈЕ ДОБИЛА СВАКА ИЗБОРНА ЛИСТА:

	Редни
број
	Назив изборне листе
	Број гласова који је добила изборна листа

	1.
	АЛЕКСАНДАР ВУЧИЋ – УЈЕДИЊЕНА СРБИЈА
	160

	2.
	ИВИЦА ДАЧИЋ – ФАКТОР СТАБИЛНОСТИ! (Социјалистичка партија Србије, „Јединствена Србија“, Социјалдемократска партија Србије, „Зелени Србије“)
	5

	3.
	„Студентска листа – Студенти побеђују“
	196

	4.
	РАСИМ ЉАЈИЋ – Људски (СДП-ЦДП)
	2

	5.
	Vajdasági Magyar Szövetség – Dr. Pásztor Bálint – Савез војвођанских Мађара – др Балинт Пастор
	0

	6.
	Usame Zukorlić (SPP) Pokret za ujedinjenje / Усаме Зукорлић (СПП) Покрет за уједињење
	1

	7.
	РУСКА СТРАНКА – СРБИЈА У БРИКСУ – СЛОБОДАН НИКОЛИЋ
	0

	8.
	АУТЕНТИЧНА ДЕСНИЦА – др МИЛОШ ЈОВАНОВИЋ (Нови ДСС – МОНАРХИСТИ – Српска коалиција НАДА – Национално демократска алтернатива – НОВА ДЕМОКРАТСКА СТРАНКА СРБИЈЕ – ПОКРЕТ ЗА КРАЉЕВИНУ СРБИЈУ) – ОДВАЖНО СРПСКИ!
	7

	9.
	ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ)
	0

	10.
	СДА Санџака – ЧУВАРИ САНЏАКА SDA Sandžaka – ČUVARI SANDŽAKA
	0

	11.
	Богољуб Карић – Покрет СНАГА СРБИЈЕ - БК
	2

	12.
	ЛИБЕРАЛНО ЗЕЛЕНА СТРАНКА-ЗА СЛОБОДНУ И ЧИСТИЈУ СРБИЈУ
	1

	13.
	Бирам ПРАВДУ - Бирам БУДУЋНОСТ - Коалиција СНАГА  -  проф. др Ферид Булић - Василиос Провелеггиос – Странка будућности и развоја/Stranka budućnosti i razvoja-Грађанска странка Грка Србије
	0

	14.
	СТРАНКА РУСКО-СРПСКОГ ЈЕДИНСТВА- РУСИ И СРБИ БРАЋА ЗАУВЕК
	1

	15.
	ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ
	0

	16.
	ВЛАДИМИР ГАЈИЋ – АЛТЕРНАТИВА ЗА СРБИЈУ - НАРОДНА СТРАНКА, БУНТ-Права Србија - БУНТ-Настоящая Сербия
	0

	17.
	„Албанска Коалиција“ - “Koalicioni Shqiptar”
	0

	18.
	МАЈКА СРБИЈА - ГРУДА
	0


   IV ДРУГЕ ЧИЊЕНИЦЕ ОД ЗНАЧАЈА ЗА ТОК ГЛАСАЊА НА БИРАЧКОМ МЕСТУ
	12.
	Број неупотребљених гласачких листића
	177

	13.
	Број бирача који су гласали уз помоћ другог лица (помагача)
	0

	14.
	Број бирача који су гласали ван бирачког места
	13

	14. 1.
	Број попуњених и потписаних потврда о изборном праву за гласање ван бирачког места
	13

	15.
	Да ли су на бирачком месту били присутни представници домаћих и/или страних посматрача?
	Да
	Не

	15. 1. 
	Ако су били присутни представници домаћих и/или страних посматрача, попуњен је образац записника о посматрачима рада бирачког одбора
	Да
	Не

	16.
	Да ли су чланови бирачког одбора имали примедбе на поступак спровођења гласања на бирачком месту?
	Да
	Не


	2. Ово решење објавити на веб-презентацији Републичке изборне комисије.

	Представници бирачких одбора, Изборне комисије општине Лапово и Републичког завода за статистику, увидом у записнике о раду на спровођењу гласања за избор народних посланика свих осталих бирачких одбора  утврдили су да не постоје грешке у попуњавању записника и да су резултати гласања логичко-рачунски исправни. 

	Имајући у виду да гласачки листићи упаковани у коверте од по 100 листића приликом примопредаје изборног материјала бирачким одборима пре гласања нису појединачно пребројавани, већ је њихов број утврђиван према начину паковања и упутствима Републичке изборне комисије, као и да су чланови бирачких одбора на бирачким местима број 3, 4, 7 и 8 током изборног дана непосредним пребројавањем утврдили да се у појединим ковертама налази по један гласачки листић више од претпостављеног броја, а што су потврдили и својим потписаним службеним белешкама, Изборна комисија општине Лапово је размотрила све наведене околности и расположиву документацију.

	На основу утврђених чињеница, Изборна комисија констатује да је одступање у броју гласачких листића настало услед тога што приликом примопредаје изборног материјала није вршено појединачно пребројавање листића упакованих у коверте од по 100 листића, у складу са упутствима Републичке изборне комисије, те да су бирачки одбори располагали већим бројем гласачких листића од броја евидентираног у записницима о примопредаји изборног материјала пре гласања.

	Сходно наведеном, а на основу извршеног увида у расположиву документацију и потписане службене белешке бирачких одбора, Изборна комисија општине Лапово констатује да на бирачким местима број 3, 4, 7 и 8 нису испуњени услови за поништавање гласања прописани чланом 116. став 1. тачка 4) Закона о избору народних посланика, будући да није утврђено да је збир броја неупотребљених гласачких листића и броја гласачких листића у гласачкој кутији већи од стварног броја гласачких листића које су примили бирачки одбори.

Седница ОИК-а је завршена 26. октобра 2026. године, у 00.30 часова.


                 Секретарка                                 		                                             Председник 	
          Сузана Јанићијевић	            Марко Миличић

